Финнэнь-угрань вейсэндявкс

Финнэнь-угрань вейсэндявкс (ФУВ, , ) — ашти сехте покш вейсэндявкстнэнь ютксо Суоми Масторсо. Теезель 1883 иестэ Гельсингфорс ошсо (Хельсинки неень шкане), ладицякс ульнесть истят содавикс тонадейть: Отто ДоннерSeppo Suhonen: Sata vuotta Suomen sukua tutkimassa s 9-10(1893 иестэ саезь  ФУВнь прявт), И.Аспелин, А.Алквист, карелэнь-финнэнь «Калевала» раськень морамонь пурныцясь — Лённрот Элиас, С.Топелиус валморозеесь ды лият суоминь масторонь содавикс ломанть.

Вейсэндявкстонть
Вейсэндявксось алтазь суоминь-угрань раськетнеде содамочинь келейгавтоманень (келень, историянь, культурань ды эрямо коень ёндо). Важодемань ушодомсто покш мель явозель тонань экспедициятненень. Паксясо важодеме ды археологиянь тевень ветямо финнэнь-угрань эрямо таркава кучность экспедицият ды вейкень-вейке тонадейть.

1917 иень икеле уралонь келень ды культурань содыцят, истят кода: А. Гейкель, Л.Кеттунен ды лият пурнасть ламо материал Рузонь империява.

Сехте ламо вийть мокшонь ды эрзянь раськтнень культурантень явсть А. Хамялайнен, А. Вяйсянен. Этнографиянь пурнамсто сынест лездасть Макар Евсевьев, А. А. Шахматов ды лият. Н.П. Барсов 1881 иестэ кучсь ФУВ-тень эсь кочкавкс мокшэрзянь морот, 1892 иестэ — мокшэрзянь эрямо таркань Пенза ёнга картань ды мокшэрзянь топонимень ловномапусмо. А.А. Шахматов казсь валкс, косо пурназельть 1300 мокшонь ды эрзянь валт. Теде мейле ФУВонь журналсо ульнесь печатазь  сонзэ пурнавкс ёвтнема мокшэрзянь мастор лангс вельмемадо.


1886 иестэ саезь кармась лисьнеме журнал. 1901 иестэ — «Финнэнь-угрань ваннома» ловномапусмо, косо финнэкс, немецекс ды французокс печатасть учёноень важодемаст финнэнь-угрань (уралистикань) коряс. Васенце журналсо ульнесь печатазь Тюштядо мокшонь морось. Те моронть сёрмадызе ды ютавтызе французокс Владимир Майнов. Истяжо ловномапусмосо ульнесь Гейкелень сёрмадовкс мокшэрзянь кудодо (финнэнь кельсэ), мокшэрзятнень эрямо таркадо, ламочиде. Картань поладксокс аштесь финнэнь-угрань раськетнень эрямо таркань невтемась, теицязо — Доннер (1885 иесь).


XX пингень пестэ саезь ФУВ нолды «Journal» («Журнал»), «Proceedings» («Печатазесь»), «Lexica» («Лексикась»), «Ethnographical Publications» («Этнографиянь коряс нолдавкст»), «Study Aids for Finno-Ugrian Languages» («Финнэнь-угрань кельтнень тонавтницятненень материалт»). 

Хельсинкинь университетэнь кафедратнень марто нолдави «Castrenianumin toimitteita» («Кастренианум нолдавкст»), лезды «Finnisch-Ugrische Forschungen» («Финнэнь-угрань ванномат») эрьва иень журналонь нолдамонтень. 


ФУВ максни лезкс ярмакт тонань экспедициянь ютавтоманень ды материалонь пурнамонень; эрьва иестэ ютавтовить малава 9 промкст доклад марто. 2000 иестэ куронтень совильть 800 ломанть (сынь явовить свал шкань аштицякс, почётной ды омбомасторонь аштицякс ды казнеаштицякс). Промкстнэ ютавтовить Тонань кудосо ковонь колмоце сюконь чистэ 18:15 шкасто — ловновить доклад ды ванновить эрьвачинь тевть. Курось явши иезэнзэ кавксть лезкс ярмакт. Прявт промксось ютавтови М.А.Кастренэнь чачома чистэ — ацамковонь омбоце чистэ (2.12). 2010 иестэ куронь прявтокс лемдезель Хельсинкинь Университетэнь финнэнь-угрань кельтнень профессорось — Улла-Майя Форсберг ().

Вейсэндявксэнь стипендиатт
Куронь стипендиатокс аштить содавикст финнэнь-угрань ды алтаень келень содыйть: Арттури Каннисто, Кай Доннер, Г.Д.Рамстед ды Паасонен  ХейккиSata vuotta Suomen sukua tutkimassa s. 16-27. 1900 пингень перть стипендиатонь пурнавкс материалонь ванномась ды нолдамось аштесь прятевекс. 1917 иень революциясь лоткавтызе финнэнь-угрань материалонь пурнамонть Рузонь ёнга. 1990 иетнестэ саезь кой-кить куросто поладызь пурнамо тевенть.

Курось ашти покш научной архивень кирдиякс, конась сови Раськень архивень вейсэндявксос. Архивсэ  пурназь куронь стипендиатнэнь кочксезь материалт: мокшэрзяньгак. Эрзятнень ютксто стипендиатокс ульнесь Зоринэнь Игнатий ды лият.

Вейсэндявксэнь лездавкс экспедицият 1884–1914 иетнестэ
Ало невтезь кодат экспедицият ульнесть ютавтозь 1884–1914 иетнестэ Финнэнь-Угрань Вейсэндявксэнь лезкс лангс нежедезьKorhonen, Mikko 1989: Uralilaisten kansojen ja kielten tutkijoita. S. 247–248. Kirjassa: Matka-arkku. Suomalaisia tutkimusmatkailijoita. (toim.) Markku Löytönen. :
A. O. Гейкель 1883,	1884, 1885 ды	1897, раскень	ваннома-тонавтнема, мокшэрзят

мокшот ды эрзят:
 Паасонен Хейкки 1888–1889
 Генетц Арвид 1889
 Паасонен Хейкки 1898–1902
 Хямяляйнен Альберт 1908, 1909 ды 1911, коень-кирдань пурнамо-ваннома
 A. O. Вяйсянен 1914, раськень ёвтнемань пурнамо, мари раськесь

марить:
 Волмари Поркка 1885–1886
 Генетц Арвид 1887
 Паасонен Хейкки 1898–1902
 Юрьё	Викманн 1905–1906, Жули	Викманн, коень-кирдань пурнамо-ваннома
 Г.Дж. Рамштед 1898–1900
 Хямяляйнен Альберт 1908, 1909 ды 1911, коень-кирдань пурнамо-ваннома	

кезэрень : 
 А.Гейкель ды	Юлиус Акс (Айлио) 1893, культурань ваннома

комить:
 Генетц Арвид 1889
 Юрьё	Викманн	1901–1902
 У. T. Сирелиус 1907,  раськень кувалт пурнамо-ваннома

удмуртт:
 Генетц Арвид 1889
 Юрьё	Викманн	1891–1892 ды 1894
 Хямяляйнен Альберт 1908, 1909 ды 1911, коень-кирдань пурнамо-ваннома
 Уно Холмберг (Harva)	1911, пазнэнь кемемань коряс ваннома 

саамт:
 К. Яаккола 1884, 1885, 1888 ды K. Б. Виклунд 1891–1892
 инари-саамт, A. В. Форсман (Коскимиес) 1886 ды Франс Яймя 1900
 луулаян саамт: К. Б. Виклунд 1888 
 пелевеёнксонь саамт: Конрад	Нильсен	1903
 колта-саамт: Т.И. Итконен 1912 ды 1914, келень ды наукань ёндо раськень ванномазо
 Коланьсаамт: Т.И. Итконен 1912 ды 1914, келень ды наукань ёндо раськень ванномазо

мансить:
 Генетц Арвид 1887
 У.Т. Сирелиус 1899, наукань ёндо раськень ванномазо
 Арттури Каннисто 1901–1906	

хантт:
 Генетц Арвид 1887
 Паасонен Хейкки 1898–1902
 K.Ф.	Карьялайнен 1898–1902
 У.T. Сирелиус 1898 ды	1899, наукань ёндо раськень ванномазо 

мадьяронь чанго кортавксось:
 Юрьё	Викманн	1907, Жули Викманн ванны раськень койть-кирдат
самоедт:
 юракт: Тойво	Лехтисало 1911–1912 ды 1913–1914
 селькупт: Кай	Доннер 1911–1913 ды 1914, истя	жо У.Т.Сирелиус	1899, наукань ёндо раськень ванномазо
 таугить: Кай Доннер 1911–1913 ды 1914
 камассинт: Кай Доннер 1911–1913 ды 1914

чудь:
 Х. Базилиер 1887, Балтика иневедень вакссо 

финнэнь кельтне:
 людики раськесь: Юхо Куйола 1910 ды 1911 Аунус эрямо таркасо (неень шкань Рузонь Карелиясь), 1912 Тверень Карелиясо
 вепсат: Й.Х. Кала ды Э.Н. Сетяля 1889
 чилисемаёнксонь водь раськесь: Лаури Кеттунен 1913
 ливт:	Э.Н. Сетяля, Э.A. Сааримаа ды Вилхо Сетяля 1912, келень ды наукань ёндо раськень ванномазо

Мадьяронь Мастор:  
Самули Паулахарью 1911, этнологиянь тевть ды кедьёнкст
Эстэнь Мастор: 
Оскар Каллас 1892, этнологиянь тевть ды кедьёнкст

чуважт:
 Паасонен Хейкки: 1898–1902 

татарт:
 Паасонен Хейкки: 1898–1902
 У.Т. Сирелиус: 1899, наукань ёндо раськень ванномазо 

туркань	кортавкст:
 Г.Дж. Рамштед 1903–1905 

тунгусонь кортавкст:
 Г.Дж.Рамштед	1903–1905 

кетэнь	кель:
 Кай	Доннер 1911–1913 ды 1914, 

монголт ды Монголиянь Мастор:
 А.О.Гейкель	ды Х. Й. Хейкель 1890–1891 	

туркань кезэрень калмолангонь сёрмадовкст:
 Г.Дж.	Рамштед	1898–1900 ды 1903–1905
 Й.Г.	Грано 1906,	1907 ды	1909, кезэрень	пингень ваннома-тонавтнема
 Г.Дж.	Рамштед	 ды Сакари	Пялси 1909
 Г.Дж. Рамштед	 ды Арво Сотавалта 1912,	

Сибирень Мастор:
 Илвари Ваная	(Валлениус) ды С.Мунк 1887, кезэрень пингень ваннома-тонавтнема
 Й. Р.	Аспелин ды Х. Аппельгрен-Кивало	1887, кезэрень пингень ваннома-тонавтнема
 Й.Р. Аспелин 	1888, кезэрень пингень	ваннома-тонавтнема
 Й.Р. Аспелин	ды A. O. Гейкель 1889 , кезэрень пингень ваннома-тонавтнема
 А.О.Гейкель ды Х.Й.Гейкель 1890–1891, туркань кезэрень калмолангонь сёрмадовкст 

Туркестан Масторось:
 Х.Й. Гейкель,	O. Доннер-одось ды C. Мунк 1898, кезэрень ды пертьпельксэнь тонавтнема-ваннома
 Х.Й. Гейкель 1899, кезэрень шкань модань чувомат, Китаень мастор

Китай:
 Х. Лунд 1898–1901

Литературась 
 Korhonen, Mikko & Suhonen, Seppo & Virtaranta, Pertti: Sata	vuotta suomen sukua tutkimassa: 100-vuotias suomalais-ugrilainen	seura. Espoo: Weilin + Göös, 1983. ISBN 951-35-2977-0.
 Salminen, Timo: Aatteen	tiede: Suomalais-ugrilainen seura 1883–2008.	Suomalaisen Kirjallisuuden Seuran toimituksia 1172. Helsinki: Suomalaisen Kirjallisuuden Seura, 2008. ISBN	978-952-222-013-4.
  Мокшин Н.Ф. Мордва глазами зарубежных и	российских путешественников. — Саранск,	1993.
  Халиков А.Х. Финно-угорское	общество и его роль в изучении языка, фольклора, археологии и этнографии народов Среднего Поволжья // Древние этнографические процессы Волго-Камья. — Йошкар-Ола, 1985.
 Энциклопедия	Мордовия,	Н. Ф. Мокшин, Ю. Н. Мокшина.
 Suomalais-Ugrilaisen Seuran julkaisut Publications de la Société Finno-Ougrienne. 1885—2000. — Helsinki, 2000. — Vol. 8.
 Большая советская энциклопедия: [в 30 т.] / гл. ред. А.М. Прохоров. —	3-е изд. — М. : Советская энциклопедия, 1969—1978.
 Mikko	Korhonen, Seppo Suhonen, Pertti Virtaranta: Sata vuotta suomen sukua tutkimassa - 100-vuotias Suomalais-Ugrilainen Seura. Weilin+Göös, 1983. ISBN	951-35-2977-0.

 Литература 
 Мокшин Н. Ф. Мордва глазами зарубежных и российских путешественников. — Саранск, 1993.
 Халиков А. Х. Финно-угорское общество и его роль в изучении языка, фольклора, археологии и этнографии народов Среднего Поволжья // Древние этнографические процессы Волго-Камья. — Йошкар-Ола, 1985.
 Энциклопедия Мордовия, Н. Ф. Мокшин, Ю. Н. Мокшина.
 Suomalais-Ugrilaisen Seuran julkaisut Publications de la Société Finno-Ougrienne. 1885—2000. — Helsinki, 2000. — Vol. 8.

 Невтевкст 
Suomalais-Ugrilaisen Seuran kotisivu
Suomalais-Ugrilaisen Seuran Facebook-sivut

Категория:Вейсэнь курот
Категория:Суоми-угрань мир
Категория:Уралонь кельть